label_title: Svetovno prvenstvo v hokeju na ledu 1986
label_desc: Svetovno prvenstvo v hokeju na ledu 1986 je bilo enainpetdeseto Svetovno prvenstvo v hokeju na ledu. Potekalo je med 20. marcem in 28. aprilom 1986 v moskovski dvorani Lužniki, Sovjetska zveza (skupina A), Eindhovnu, Nizozemska (skupina B) in Puigcerdì, Španija (skupina C). Zlato medaljo je osvojila sovjetska reprezentanca, srebrno švedska, bronasto pa kanadska, v konkurenci šestindvajsetih reprezentanc, triindvajsetič tudi jugoslovanske, ki je osvojila petnajsto mesto in četrtič izpadla v skupino C. To je bil za sovjetsko reprezentanco dvajseti naslov svetovnega prvaka.